Legal Document

Category: 0

Text:
33. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 83 της 22/26 Μαρτ. 1990 (ΦΕΚ Α΄ 44)  Τροποποίηση και συμπλήρωση υπ’ αριθ. 112/1989 Π.Δ/τος «Οργανισμός Υπουργείου Υγείας, Πρόνοιας και Κοιν. Ασφαλίσεων» (Α΄ 49).  Έχοντας υπόψη: 1.Τις διατάξεις: α.του άρθρ. 24 παρ. 5 του Νόμ. 1558/1985 «Κυβέρνηση και Κυβερνητικά Όργανα» (Α΄ 137),  β.του άρθρ. 9 παρ. 10 του Νόμ. 1586/1986 «Βαθμολογική διάρθρωση των θέσεων του Δημοσίου, Νομικών Προσώπων Δημοσίου Δικαίου και των Οργανισμών Τοπικής Αυτοδιοίκησης και άλλες διατάξεις». 2.Την αριθ. 118/9.3.1990 γνωμοδότηση του Συμβουλίου της Επικρατείας με πρόταση των Υπουργών Προεδρίας, Οικονομικών και Υγείας, Πρόνοιας και Κοινωνικών Ασφαλίσεων, αποφασίζουμε: Σύσταση Διεύθυνσης Ψυχικής Υγείας Άρθρ.1.-Τροποποιείται το Π.Δ. 112/1989 (Α΄ 49) και καταργείται η υποπαρ. δ΄ Τμήμα Ψυχικής Υγιεινής του άρθρ. 5 της Διεύθυνσης Προστασίας και Προαγωγής Υγείας, καθώς και το εδάφ. (4) της υποπαρ. γ΄ Τμήμα Περίθαλψης του άρθρ. 9 της Διεύθυνσης Ανάπτυξης Μονάδων Υγείας και συμπληρώνεται με τη σύσταση Διεύθυνσης Ψυχικής Υγείας. Διάρθρωση- Αρμοδιότητες Διεύθυνσης  Ψυχικής Υγείας Άρθρ.2.-1.Τη Διεύθυνση Ψυχικής Υγείας συγκροτούν τα εξής τμήματα: α.Πρόληψης β.Πρωτοβάθμιας Περίθαλψης γ.Δευτεροβάθμιας Περίθαλψης δ.Απεξάρτησης Τοξικομανών. 2.Η αρμοδιότητα της Διεύθυνσης Ψυχικής Υγείας αναφέρεται σε θέματα που κατανέμονται στα τμήματά της ως εξής: α.Τμήμα Πρόληψης (1)Η μελέτη, κατάρτιση, εφαρμογή, λειτουργία, παρακολούθηση, αξιολόγηση και ανάπτυξη προγραμμάτων πρόληψης των ψυχικών παθήσεων που θα αποβλέπουν κυρίως στην προγεννητική φροντίδα, στην ελάττωση της μετάδοσης νόσων συνεπαγομένων ψυχικές διαταραχές και στην υποστήριξη ατόμων όλων των ηλικιών που ευρίσκονται σε κατάσταση ψυχικής καταπόνησης (STRESS). (2)Η μελέτη, κατάρτιση, εφαρμογή, λειτουργία, παρακολούθηση, αξιολόγηση και ανάπτυξη προγραμμάτων ενημέρωσης του πληθυσμού σε θέματα Ψυχικής Υγείας. (3)Η μελέτη και κατάρτιση προγραμμάτων εκπαίδευσης και μετεκπαίδευσης ατόμων που ανήκουν στους ιατρικούς, παραϊατρικούς, και άλλους κλάδους σε θέματα Ψυχικής Υγείας. Ο συντονισμός των ενεργειών για την εφαρμογή των προγραμμάτων αυτών σε συνεργασία με άλλους Ελληνικούς, διεθνείς ή Κοινοτικούς φορείς. (4)Η συνεργασίας με διεθνείς ή Κοινοτικούς οργανισμούς και φορείς και η συμμετοχή σε διεθνή ή Κοινοτικά προγράμματα και δραστηριότητες που αφορούν τις αρμοδιότητες του τμήματος.  (5)Η προώθηση της έρευνας σε θέματα συναφή με τις αρμοδιότητες του τμήματος. (6)Η προώθηση εισηγήσεων για εκσυγχρονισμό της νομοθεσίας που αφορά την Ψυχική Υγεία. (7)Η μελέτη, κατάρτιση, εφαρμογή, λειτουργία, παρακολούθηση, αξιολόγηση και ανάπτυξη προγραμμάτων για την πρόληψη του αλκοολισμού σε συνεργασία με άλλους Ελληνικούς, διεθνείς ή Κοινοτικούς φορείς. β.Τμήμα Πρωτοβάθμιας Περίθαλψης (1)Η μελέτη και ο καθορισμός των όρων και προϋποθέσεων και ο συντονισμός των ενεργειών για την παροχή ιατρικών, ιατροφαρμακευτικών, νοσηλευτικών, ψυχοθεραπευτικών, κοινωνικών και άλλων υπηρεσιών σε ψυχικώς πάσχοντα άτομα στα πλαίσια των Μονάδων Πρωτοβάθμιας Ψυχιατρικής Περίθαλψης (ΜΠΨΠ), όπως των Κέντρων Ψυχικής Υγείας, επείγουσας περίθαλψης, μονάδων ημέρας, εξωτερικών ιατρείων, οικοτροφείων, ξενώνων και άλλων δομών Πρωτοβάθμιας Ψυχιατρικής Περίθαλψης και διασυνδετικών υπηρεσιών. (2)Η μελέτη, κατάρτιση, εφαρμογή, λειτουργία, παρακολούθηση, αξιολόγηση και ανάπτυξη προγραμμάτων στα πλαίσια των ΜΠΨΠ. Η αξιοποίηση και προώθηση των χρηματοδοτήσεων που παρέχονται για την υλοποίηση των ψυχιατρικών προγραμμάτων στις ΜΠΨΠ από την Ευρωπαϊκή Οικονομική Κοινότητα (ΕΟΚ) ή άλλους διεθνείς οργανισμούς. (3)Η μελέτη, κατάρτιση, εφαρμογή, λειτουργία, παρακολούθηση, αξιολόγηση και ανάπτυξη προγραμμάτων πρωτοβάθμιας περίθαλψης για συγκεκριμένες κατηγορίες ψυχικώς πασχόντων. (4)Η επεξεργασία και προώθηση της διαδικασίας εφαρμογής διεθνών συμβάσεων σε θέματα πρωτοβάθμιας ψυχικής περίθαλψης και νοσηλείας. (5)Ο προγραμματισμός για τη δημιουργία της αναγκαίας κτιριακής και τεχνικής υποδομής για την πρωτοβάθμια περίθαλψη των ψυχικώς πασχόντων σε συνεργασία με άλλους Ελληνικούς, διεθνείς ή Κοινοτικούς φορείς. (6)Η τήρηση μητρώου των ΜΠΨΠ, η παρακολούθηση στοιχείων ανάπτυξης και οργάνωσής των η συγκέντρωση, επεξεργασία και αξιολόγηση των στοιχείων δραστηριότητας και λειτουργίας των και η φροντίδα για την συλλογή πληροφοριακών στοιχείων για την εφαρμογή μηχανογραφικών προγραμμάτων που αφορούν την δραστηριότητα και λειτουργία των. (7)Η συνεργασία με διεθνείς ή Κοινοτικούς οργανισμούς και φορείς και η συμμετοχή σε διεθνή ή Κοινοτικά προγράμματα και δραστηριότητες που αφορούν τις αρμοδιότητες του τμήματος. (8)Η προώθηση της έρευνας πάνω σε θέματα συναφή με τις αρμοδιότητες του τμήματος.  (Μετά τη σελ. 36,9148) Σελ. 36,9149 Τεύχος 1094- Σελ. 15 Υπουργείο Υγείας και Πρόνοιας 35.Α.αα.33    γ.Τμήμα Δευτεροβάθμιας Περίθαλψης (περιλαμβάνει και τις αρμοδιότητες της τριτοβάθμιας περίθαλψης)  (1)Η μελέτη και ο καθορισμός των όρων και προϋποθέσεων και ο συντονισμός των ενεργειών για την παροχή ιατρικών, ιατροφαρμακευτικών, νοσηλευτικών, ψυχοθεραπευτικών, κοινωνικών και άλλων υπηρεσιών σε ψυχικώς πάσχοντα άτομα στα πλαίσια των Μονάδων Δευτεροβάθμιας Ψυχιατρικής Περίθαλψης (ΜΔΨΠ), όπως των Ειδικών Ψυχιατρικών Νοσοκομείων, των Ψυχιατρικών Τομέων των γενικών νοσοκομείων, των μονάδων μερικής ή εναλλακτικής νοσηλείας και άλλων δομών Δευτεροβάθμιας Ψυχιατρικής Περίθαλψης και διασυνδετικών υπηρεσιών. (2)Η μελέτη, κατάρτιση, εφαρμογή, λειτουργία, παρακολούθηση, αξιολόγηση και ανάπτυξη προγραμμάτων στα πλαίσια των ΜΔΨΠ. Η αξιοποίηση και προώθηση των χρηματοδοτήσεων που παρέχονται για την υλοποίηση των ψυχιατρικών προγραμμάτων στις ΜΔΨΠ από την Ευρωπαϊκή Οικονομική Κοινότητα (ΕΟΚ) ή άλλους διεθνείς οργανισμούς. (3)Η μελέτη, κατάρτιση, εφαρμογή, λειτουργία, παρακολούθηση, αξιολόγηση και ανάπτυξη προγραμμάτων δευτεροβάθμιας περίθαλψης για συγκεκριμένες κατηγορίες ψυχικώς πασχόντων. (4)Η επεξεργασία και προώθηση της διαδικασίας εφαρμογής διεθνών συμβάσεων σε θάματα δευτεροβάθμιας ψυχικής περίθαλψης και νοσηλείας. (5) Ο προγραμματισμός για τη δημιουργία της αναγκαίας κτιριακής και τεχνικής υποδομής για την δευτεροβάθμια περίθαλψη των ψυχικώς πασχόντων σε συνεργασία με άλλους Ελληνικούς, διεθνείς ή Κοινοτικούς φορείς. (6)Η τήρηση μητρώου των ΜΔΨΠ, η παρακολούθηση στοιχείων ανάπτυξης και οργάνωσής των η συγκέντρωση, επεξεργασία και αξιολόγηση των στοιχείων δραστηριότητας και λειτουργίας των και η φροντίδα για την συλλογή πληροφοριακών στοιχείων για την εφαρμογή μηχανογραφικών προγραμμάτων που αφορούν την δραστηριότητα και λειτουργία των. (7) Η οργάνωση των υπηρεσιών και δομών που αποβλέπουν στην κοινωνική και επαγγελματική αποκατάσταση των ψυχικώς πασχόντων και στην υποβοήθηση των οικογενειών των για την εξασφάλιση της συνέχειας της περίθαλψής των. (8) Η συνεργασία με διεθνείς ή Κοινοτικούς οργανισμούς και φορείς και η συμμετοχή σε διεθνή ή Κοινοτικά προγράμματα και δραστηριότητες που αφορούν τις αρμοδιότητες του τμήματος. (9) Η προώθηση της έρευνας πάνω σε θέματα συναφή με τις αρμοδιότητες του τμήματος. (10) Η μελέτη, κατάρτιση, εφαρμογή, λειτουργία, παρακολούθηση, αξιολόγηση και ανάπτυξη προγραμμάτων για την παροχή ιατρικών, ιατροφαρμακευτικών, νοσηλευτικών, ψυχοθεραπευτικών, κοινωνικών και άλλων υπηρεσιών σε αλκοολικούς.  Σελ. 36,9150 Τεύχος 1094- Σελ. 16 δ.Τμήμα Απεξάρτησης Τοξικομανών (1)Η μελέτη και ο καθορισμός των όρων και προϋποθέσεων και ο συντονισμός των ενεργειών για την παροχή ιατρικών, ιατροφαρμακευτικών, ψυχοθεραπευτικών, νοσηλευτικών, κοινωνικών και άλλων υπηρεσιών σε άτομα εξαρτημένα από φαρμακευτικές και άλλες ουσίες. (2)Η ιατρική ενημέρωση γύρω από το πρόβλημα της τοξικομανίας. (3) Ο συντονισμός των ενεργειών για την πρόληψη των κοινωνικών και ιατρικών επιπτώσεων της τοξικομανίας (εγκληματικότητας- Σύνδρομο Επίκτητης Ανοσολογικής Ανεπάρκειας- AIDS). (4)Η οργάνωση της κοινωνικής και ιατρικής έρευνας γύρω από το πρόβλημα της τοξικομανίας και η τήρηση απορρήτου αρχείου τοξικομανών. (5)Ο προγραμματισμός για τη δημιουργία της αναγκαίας κτιριακής και τεχνικής υποδομής για την ιατρική αντιμετώπιση της τοξικομανίας (π.χ. ίδρυση και στελέχωση ειδικών κέντρων απεξάρτησης από φαρμακευτικές και άλλες ουσίες) σε συνεργασία με άλλους αρμοδίους Ελληνικούς, διεθνείς ή Κοινοτικούς φορείς. (6)Η μελέτη, αξιολόγηση και έγκριση των θεραπευτικών προγραμμάτων για την καταπολέμηση της τοξικομανίας. (7)Η δημιουργία βιβλιοθήκης με αντικείμενο την τοξικομανία. (8)Ο συντονισμός των ενεργειών και η εισήγηση μέτρων, κινήτρων και νομοθετικών ρυθμίσεων για την προσέλκυση των τοξικομανών στη χρήση των παρεχομένων ιατρικών υπηρεσιών μέσω των θεραπευτικών μονάδων, κέντρων απεξάρτησης, θεραπευτικών κοινοτικών, συμβουλευτικών σταθμών, κ.λπ. (9)Η συνεργασία με διεθνείς ή Κοινοτικούς οργανισμούς και φορείς και η συμμετοχή σε διεθνή ή Κοινοτικά προγράμματα και δραστηριότητες που αφορούν τις αρμοδιότητες του τμήματος. (10)Η τήρηση μητρώου των δομών περίθαλψης και ενημέρωσης των τοξικομανών, η παρακολούθηση στοιχείων ανάπτυξης και οργάνωσής των, η συγκέντρωση, επεξεργασία και αξιολόγηση των στοιχείων δραστηριότητας και λειτουργίας των και η φροντίδα για την συλλογή πληροφοριακών στοιχείων για την εφαρμογή μηχανογραφικών προγραμμάτων που αφορούν την δραστηριότητα και λειτουργία των. Ορισμός Προϊσταμένων Άρθρ.3.-(Προστίθεται παρ. 25 στο άρθρ. 102 Π.Δ. 112/89, ανωτ. αριθ. 29). Άρθρ.4.-Η ισχύς του παρόντος αρχίζει από τη δημοσίευσή του στην Εφημερίδα της Κυβέρνησης.   35.Α.αα.33 Υπουργείο Υγείας και Πρόνοιας